Усё гэта выглядала непрыгожа й чынілася з парушэньнем усялякіх дыпляматычных нормаў. Нарэшце ніводзін прадстаўнік афіцыйнага Менску не зьявіўся на прыёме, ладжаным Гансам-Георгам Вікам з нагоды ягонага ад'езду зь Беларусі. Гэтакае стаўленьне да дыплямата, які рэпрэзэнтаваў АБСЭ ў нашай краіне. Гэткаю ёсьць пазыцыя беларускіх уладаў адносна ўсіх краінаў - сяброў гэтай аўтарытэтнай міжнароднай арганізацыі.